**INOVOVANÉ UČEBNÉ OSNOVY PRE PREDMET**

# PRVOUKA

|  |  |
| --- | --- |
| PRIMÁRNE VZDELÁVANIE | ISCED 1 |
| VYUČOVACÍ JAZYK | SLOVENSKÝ JAZYK |
| VZDELÁVACIA OBLASŤ | ČLOVEK A PRÍRODA |
| PREDMET | PRVOUKA |
| SKRATKA PREDMETU | PRV |
| ROČNÍK | DRUHÝ |
| ČASOVÁ DOTÁCIA | 2 HODINY TÝŽDENNE 66 HODÍN ROČNE |
| MIESTO REALIZÁCIE | TRIEDA  BIOZÁHRADA V NAŠEJ ŠKOLE |

## Úvod

Vzdelávací štandard prvouky nepredstavuje iba súhrn katalógov, ktoré stanovujú výkony a obsah vyučovacieho predmetu, ale je to predovšetkým program rôznych činností a otvorených príležitostí na rozvíjanie individuálnych učebných možností žiakov.

Vzdelávací štandard pozostáva z charakteristiky predmetu a základných učebných cieľov, ktoré sa konkretizujú vo výkonovom štandarde. Je to ucelený systém výkonov, ktoré sú vyjadrené kognitívne odstupňovanými konkretizovanými cieľmi – učebnými požiadavkami. Tieto základné požiadavky môžu učitelia ešte viac špecifikovať, konkretizovať a rozvíjať v podobe ďalších blízkych učebných cieľov, učebných úloh, otázok, či testových položiek.

K vymedzeným výkonom sa priraďuje obsahový štandard, v ktorom sa zdôrazňujú pojmy ako kľúčový prvok vnútornej štruktúry učebného obsahu. Učivo je v ňom štruktúrované podľa jednotlivých tematických celkov. Je to základ vymedzeného učebného obsahu. To však nevylučuje možnosť učiteľov tvorivo modifikovať stanovený učebný obsah v rámci školského vzdelávacieho programu podľa jednotlivých ročníkov.

Vzdelávací štandard prvouky ako program aktivity žiakov je koncipovaný tak, aby vytváral možnosti na tie kognitívne činnosti žiakov, ktoré operujú s pojmami, akými sú hľadanie, pátranie, skúmanie, objavovanie lebo v nich spočíva základný predpoklad poznávania a porozumenia v prvouke. V tomto zmysle nemajú byť žiaci len pasívnymi aktérmi výučby a konzumentmi hotových poznatkov, ktoré si majú len zapamätať a následne zreprodukovať.

Keďže predmet je vytvorený z obsahov dvoch vzdelávacích oblastí – prírodovednej a spoločenskovednej, výkonový štandard je rozdelený do dvoch častí, ktoré korešpondujú s danými vzdelávacími oblasťami. Spoznávanie prírodného prostredia je viazané s iným typom poznávacích procesov v porovnaní so spoznávaním spoločenského prostredia, preto zostali vzdelávacie oblasti v tomto dokumente formálne oddelené. Vytvorením spoločného predmetu pre dve vzdelávacie oblasti však naznačujeme možnosť vytvárať také tematické aktivity, v ktorých sa rozvíjajú vedomosti a spôsobilosti v oboch spomínaných vzdelávacích oblastiach.

## Charakteristika predmetu

Prvouka vytvára vedomostný, spôsobilostný a postojový základ pre dva nadväzujúce predmety – prírodovedu a vlastivedu. Vo vlastivednej oblasti sa zameriava na poznávanie reálneho spoločenského priestoru prostredníctvom oboznamovania sa s fungovaním služieb, samosprávy a geografického opisu krajiny. V prírodovednej oblasti poznávaním organizmov, neživého prostredia a ich vzájomných vzťahov oboznamuje žiakov s reálnym prírodným priestorom prostredníctvom skúmania fungovania vybraných prírodných javov.

## Ciele predmetu

Žiaci:

* rozvíjajú svoje predstavy o vybraných prírodných a spoločenských javoch,
* rozvíjajú svoje pozorovacie spôsobilosti tak, aby z bežne zažívaných situácií dokázali získať nové informácie a obohatiť si doterajšie poznanie,
* sú vedení k porovnávaniu predmetov a javov a k zoskupovaniu, triedeniu predmetov a javov podľa identifikovaných znakov,
* zovšeobecňujú na základe porovnávania,
* vytvárajú vlastný, argumentačne podložený úsudok,
* spolupracujú pri riešení jednoduchých skúmateľských aktivít, pričom súčasťou kooperácie je podieľanie sa na aktuálnom poznaní a jeho efektívnom využívaní pri tvorbe záveru (riešenia),
* argumentujú prostredníctvom vlastnej skúsenosti, t. j. rozvoja odbornej diskusie k danej téme, ktorá je adekvátna z hľadiska vekuprimeranosti žiakov,
* rozlišujú vhodné a nevhodné správanie v triede aj mimo nej,
* uvedomujú si a rešpektujú rozdielnosť u ľudí (rozumejú, že existujú podobnosti a rozdiely medzi skupinami ľudí),
* vysvetľujú význam pravidiel a predpisov v živote,
* rozlišujú riziká spojených s každodenným životom a možnosťami úrazu (šport, rekreácia a i.),
* poznajú bezpečnosť v domácom prostredí, v škole i na ceste do školy a v mimoškolských aktivitách,
* poznajú pravidlá správania sa v rizikových situáciách podľa vzoru (vedia ako a kde sa obrátiť o pomoc).

## Kompetencie

### Kompetencia (spôsobilosť) k celoživotnému učeniu sa

* uvedomuje si potrebu svojho autonómneho učenia sa ako prostriedku sebarealizácie a osobného rozvoja,
* dokáže reflektovať proces vlastného učenia sa a myslenia pri získavaní a spracovávaní nových poznatkov a informácií a uplatňuje rôzne stratégie učenia sa,
* dokáže kriticky zhodnotiť informácie a ich zdroj, tvorivo ich spracovať a prakticky využívať,
* kriticky hodnotí svoj pokrok, prijíma spätnú väzbu a uvedomuje si svoje ďalšie rozvojové možnosti,

### Sociálne komunikačné kompetencie (spôsobilosti)

* dokáže využívať všetky dostupné formy komunikácie pri spracovávaní a vyjadrovaní informácií rôzneho typu, má adekvátny ústny a písomný prejav situácii a účelu komunikácie,
* efektívne využíva dostupné informačno-komunikačné technológie,
* vie prezentovať sám seba a výsledky svojej prace na verejnosti, používa odborný jazyk, - dokáže primerane komunikovať v materinskom a v dvoch cudzích jazykoch,
* chápe význam a uplatňuje formy takých komunikačných spôsobilostí, ktoré sú základom efektívnej spolupráce, založenej na vzájomnom rešpektovaní práv a povinností a na prevzatí osobnej zodpovednosti,

### Kompetencia (spôsobilosť) riešiť problémy

* uplatňuje pri riešení problémov vhodné metódy založené na analyticko-kritickom a tvorivom myslení,
* je otvorený (pri riešení problémov) získavaniu a využívaniu rôznych, aj inovatívnych postupov, formuluje argumenty a dôkazy na obhájenie svojich výsledkov,
* dokáže spoznávať pri jednotlivých riešeniach ich klady i zápory a uvedomuje si aj potrebu zvažovať úrovne ich rizika,
* má predpoklady na konštruktívne a kooperatívne riešenie konfliktov,

### Kompetencie (spôsobilosti) pracovné

* dokáže si stanoviť ciele s ohľadom na svoje profesijné záujmy, kriticky hodnotí svoje výsledky a aktívne pristupuje k uskutočneniu svojich cieľov,
* je flexibilný a schopný prijať a zvládať inovatívne zmeny,
* chápe princípy podnikania a zvažuje svoje predpoklady pri jeho plánovaní,
* dokáže získať a využiť informácie o vzdelávacích a pracovných príležitostiach.

## Vzdelávací štandard

- **vzdelávacia oblasť *Človek a príroda***

### Rastliny – 12 hodín

|  |  |  |
| --- | --- | --- |
| **Výkonový štandard** | **Obsahový štandard** | |
| Žiak na konci 2. ročníka základnej školy vie/dokáže: |  | |
| * uviesť päť príkladov rôznych prostredí a k nim príklady rastlín v nich žijúcich, * vysvetliť na príkladoch, ako sa rastliny prispôsobujú svojim tvarom   a spôsobom života podmienkam, v ktorých žijú,   * vysvetliť, ako sú rastliny závislé od neživého prostredia, * opísať tri životné prejavy rastlín, * vysvetliť, kde a prečo je možné nájsť semená rastlín, * zhodnotiť význam rastlinných semien pre život človeka, * uviesť na príkladoch, že niektoré semená majú vyvinuté nástroje na to, aby sa dostali čo najďalej od materskej rastliny, * vysvetliť, z ktorej časti semena rastlina klíči a čo sa deje so zvyškom semena po jej vyklíčení, * navrhnúť postup, ako je možné zistiť podmienky klíčenia semien, * vysvetliť, akým spôsobom a prostredníctvom ktorých častí   získavajú rastliny z prostredia vodu, vzduch a svetlo,   * navrhnúť postup na overenie predpokladov týkajúcich sa podmienok rastu rastlín. | -  -  - | rôznorodosť životných podmienok rastlín, prispôsobovanie sa prostrediu,   * životné prejavy rastlín, * význam rastlinných semien, rozširovanie semien,   podmienky klíčenia semien: vzduch, voda, teplo, - rast rastliny,  životné podmienky rastlín: svetlo, teplo, vzduch, voda, pôda. |

Živočíchy – 16 hodín

|  |  |
| --- | --- |
| **Výkonový štandard** | **Obsahový štandard** |
| Žiak na konci 2. ročníka základnej školy vie/dokáže:   * porovnať spôsob života živočíchov a   rastlín,   * zistiť, že životné prejavy živočíchov sú podobné životným prejavom   rastlín, ich spôsob života je však iný,   * že živočíchy (aj človek) sa postupne menia – rastú, vyvíjajú sa, dospievajú, starnú, * uviesť príklady mláďat rôznych druhov živočíchov, ktoré sa nemusia podobať na dospelé jedince * že dĺžka života živočíchov je rôzna, * že človek získava potravu rôznym spôsobom, * vysvetliť na príkladoch, aký úžitok človeku poskytuje chov živočíchov, * vysvetliť význam tvorby živočíšneho spoločenstva, * spoznať včelu medonosnú, * opísať spôsob života včiel a mravcov. | * životné prejavy živočíchov a rastlín * rast, vývin, * pestovanie úžitkových rastlín, * zber divo rastúcich rastlín, * lov divo žijúcich zvierat, * chov zvierat: kravy, ovce, sliepky, kone, * včely, * spoločenský hmyz, * včelia rodina: matka, trúd, robotnica, - mravenisko. |

### Človek – 14 hodín

|  |  |  |
| --- | --- | --- |
| **Výkonový štandard** | **Obsahový štandard** | |
| Žiak na konci 2. ročníka základnej školy vie/dokáže: |  | |
| * vysvetliť, aký význam má pre človeka pohyb, * zistiť vlastným pozorovaním, že palec umožňuje realizovať najviac pohybov a úkonov, ktoré sú typické pre človeka, * že pohyb zabezpečujú svaly, ktoré sú upnuté na kostru, * pomenovať niektoré hlavné kosti ľudského tela a identifikovať ich na vlastnom tele, * vytvoriť jednoduchý nákres kostry ľudského tela (sústredí sa na to, že   kosti sa nachádzajú v celom tele a sú pospájané kĺbmi),   * že kosti rastú spolu s človekom až do dospelosti, * že kosti sa môžu zlomiť; zlomená kosť sa späť zrastie, * že človek pomocou svalov vykonáva rôznorodé pohyby, * skúmaním zistiť, že niektoré pohyby v tele sú ovládané vôľou (chcením) a niektoré mimo vôle človeka, * vymenovať päť rôznych pohybov, ktoré zabezpečujú svaly, * že svaly rastú, vyvíjajú sa a silnejú postupne s rastom a vývinom človeka, * vysvetliť únavu svalov a význam pravidelného cvičenia pre vývin svalstva. | -  - | * pohyb ako prejav života,   kostra ľudského tela: lebka, chrbtica a stavce, rebrá, ramenná kosť, stehenná kosť, kĺb,   * zlomenina, * svaly ich význam a rozvoj, * únava svalov, pohyby ovládané vôľou a pohyby   realizované mimo vôle človeka. |

### Neživá príroda a skúmanie prírodných javov – 10 hodín

|  |  |  |  |
| --- | --- | --- | --- |
| **Výkonový štandard** | |  | **Obsahový štandard** |
| Žiak na konci 2. ročníka základnej školy vie/dokáže: - vysvetliť, čo obsahuje pôda a jednotlivé jej zložky zaradí k živým, neživým alebo odumretým súčastiam,   * uviesť medzi živými súčasťami živočíchy, ktoré žijú v pôde a   dýchajú vzduch prítomný v pôde,   * uviesť vodu a vzduch ako neživé súčasti prírody, * že z pôdy sa do vody prítomnej v pôde uvoľňujú rôzne látky, ktoré   potom rastliny prijímajú koreňmi a využívajú ich na svoj rast,   * zistiť vlastnosti rôznych typov pôd, * vytvoriť zo skúmania závery o rôznych vlastnostiach pôd, * skúmať rozpúšťanie látok vo vode, * vytvoriť záver o tom, ktoré látky sa rozpúšťajú vo vode a ktoré nie, * skúmaním zistiť, akým spôsobom je možné rozpúšťanie urýchliť, * jednoducho vysvetliť, čo sa deje s látkou, ktorá sa vo vode rozpúšťa, * navrhnúť postup, ako zistiť prítomnosť látky vo vode, * opísať na základe pozorovania proces filtrácie, | | -  -  - | zloženie pôdy, úrodnosť pôdy, znečistenie pôdy,  rozpúšťanie látok vo vode,  zrýchľovanie rozpúšťania,   * filtrácia, * odparovanie. |
|  | - čo je odparovanie, |  | |
| - | vysvetliť, čo sa pri odparovaní deje s vodou a s látkou, ktorá bola vo vode rozpustená. |  | |

### - vzdelávacia oblasť *Človek a spoločnosť* – 14 hodín

|  |  |  |
| --- | --- | --- |
| **Výkonový štandard** | | **Obsahový štandard** |
| Žiak na konci 2. ročníka základnej školy vie/dokáže:   * opísať cestu do školy, * ovládať základné pravidlá bezpečnosti na ceste, * určiť aktuálny rok, * zaradiť mesiace v roku podľa ročných období od začiatku roka, * určiť význam sviatkov (narodeniny, sviatky na Slovensku), * že jeho obec je súčasťou Slovenska, * rozpoznať štátne symboly (štátnu vlajku a štátny znak SR), * odlíšiť jednotlivé prvky krajiny, * opísať krajinu v okolí školy/bydliska   (podľa obrázkov) počas roka,   * uviesť dôvody, prečo ľudia cestujú, * odlíšiť druhy dopravy, * porozprávať o javoch v krajine, ktoré sú pri cestovaní zaujímavé (atrakcie, pamiatky, príroda a i.), * odlíšiť vybrané profesie a ich náplň, * opísať úlohu hasičov, policajtov a záchrannej zdravotnej služby, | | * cesta do školy, priechod pre chodcov, semafor, * kalendár – rok, mesiac, týždeň, deň, dátum, sviatky, rodina, narodeniny, * jeseň (september, október, november), zima (december, január, február), jar (marec, apríl, máj), leto   (jún, júl, august),   * Vianoce, Nový rok, vznik   Slovenskej republiky, Veľká noc,  Pamiatka zosnulých,   * Slovensko – štátna vlajka, štátny znak, * prvky krajiny (polia, lúky, lesy, rieky, jazerá, vrchy, rovina, domy a cesty), * cestovanie, práca, škola, dovolenka, druhy dopravy (auto, autobus, vlak, lietadlo, loď), spoznávanie krajiny,   pamätihodnosti, |
| - | - zvládnuť postup, ako privolať pomoc,  určiť čas celých hodín na klasických a digitálnych hodinách. | * povolania ľudí (lekár, učiteľ, vedec, strojník, pekár, mäsiar, obchodník a   i.),   * zásady bezpečnosti, slnečné žiarenie,   oheň, elektrický prúd a iné nebezpečné predmety,   * postup pri volaní hasičov (150), záchrannej zdravotnej služby (155), polície (158), tiesňová linka (112). |

## Metódy a formy práce

Odporúčame využívať v predmete prvouka nasledujúce vyučovacie metódy:

* priameho prenosu poznatkov (živé rozprávanie, opis spojený s pozorovaním, vysvetľovanie, besedu – dialogickú metódu, didaktické hry a metódu otázok a odpovedí),
* sprostredkovaného prenosu poznatkov (pozorovanie prírodnín, pokus, demonštrácia),
* práce s textom ( práca s učebnicou, s pracovným zošitom a ďalšou literatúrou), - a iné aktivizujúce metódy (pojmová mapa, brainstorming, atď.

V edukačnom procese prvouky by sa mala využívať nielen základná organizačná forma vyučovacia hodina, ale aj exkurzia, vychádzka.

## Hodnotenie predmetu

Cieľom hodnotenia vzdelávacích výsledkov žiakov v škole je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy, aké sú jeho pokroky. Súčasťou je tiež povzbudenie do ďalšej práce, návod, ako postupovať pri odstraňovaní nedostatkov. Cieľom je zhodnotiť prepojenie vedomostí so zručnosťami a spôsobilosťami.

Budeme dbať na to, aby sme prostredníctvom hodnotenia nerozdeľovali žiakov na úspešných a neúspešných. Hodnotenie budeme robiť na základe určitých kritérií, prostredníctvom ktorých budeme sledovať vývoj žiaka. Základným dokumentom, ktorým sa budeme riadiť, sú Metodické pokyny na hodnotenie žiakov ZŠ č. 22/2011. V triedach, v ktorých je väčší počet žiakov zo SZP učiteľ prihliada na túto skutočnosť. Môže znížiť obsah učiva (maximálne 10 %), náročnosť písomných, kontrolných prác. Musí byť však zachovaný predpísaný tematický obsah.

**Podklady na hodnotenie a klasifikáciu** výchovno-vzdelávacích výsledkov a správania žiaka získava učiteľ najmä týmito metódami, formami a prostriedkami:

1. sústavným diagnostickým pozorovaním žiaka,
2. sústavným sledovaním výkonu žiaka a jeho pripravenosti na vyučovanie,
3. rôznymi druhmi skúšok (písomné, ústne, grafické, praktické, pohybové),
4. analýzou výsledkov rôznych činností žiaka, konzultáciami s ostatnými učiteľmi a pracovníkmi poradenských zariadení,
5. rozhovormi so žiakom a zástupcami žiaka.

**Žiak by mal byť v polročnom hodnotiacom období vyskúšaný aspoň 2-krát ústne, písomne alebo prakticky t. j. pri klasifikácii musí mať minimálne 2 známky z predmetu v každom polroku.**

Predmet je v 2. ročníku klasifikovaný.

Učiteľ je povinný viesť evidenciu o každej klasifikácii žiaka.

Prospech z jednotlivých vyučovacích predmetov sa na vysvedčení pre 2. ročník základnej školy bude hodnotiť známkou týmito stupňami:

### Stupeň 1 (výborný)

Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je estetický. Výsledky jeho činností sú kvalitné až originálne.

### Stupeň 2 (chválitebný)

Žiak ovláda poznatky, pojmy a zákonitosti podľa učebných osnov a vie ich pohotovo pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a výstižnosti.

### Stupeň 3 (dobrý)

Žiak má v celistvosti a úplnosti osvojené poznatky, pojmy a zákonitosti podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.

### Stupeň 4 (dostatočný)

Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj v ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť.

### Stupeň 5 (nedostatočný)

Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.

**Hodnotíme:** vzťah a prístup k predmetu, schopnosť samostatne odpovedať, úprava a vedenie zošita, projekty, aktivitu na vyučovaní, písomné práce na záver prebratého tematického celku.

**Prostriedky hodnotenia:** Žiaci sú priebežne hodnotení známkami.

**Povinné:** kontrolné práce po tematických celkoch, ústne skúšanie.

**Nepovinné:** projekty na ľubovoľnú tému k prebratému učivu, úprava zošitov.

## Prierezové témy

|  |  |  |
| --- | --- | --- |
| **Prierezová téma** | **Tematický celok** | **Téma** |
| **Osobnostný a sociálny rozvoj** | Človek a spoločnosť | Bezpečnosť na ceste  Ako nezablúdiť – plán  Krajina v okolí obce  Naša krajina – Slovensko  Meriame čas  Rok v kalendári  Pamiatka zosnulých  Cestovateľská správa o cestovaní |
| Človek a príroda- Človek | Povolania ľudí  Cestovateľská správa o človeku |
| Človek a príroda - Neživá príroda a skúmanie  prírodných javov | Pôda  Pôda a jej úrodnosť  Rozpúšťanie látok vo vode  Odparovanie vody a filtrácia  Cestovateľská správa o neživej prírode a prírodných javoch |

|  |  |  |
| --- | --- | --- |
|  | Človek a príroda -Živočíchy | Rast a vývin živočíchov Dĺžka života živočíchov Živočíšne spoločenstvá  Spoločenstvo mravcov  Spoločenstvo včiel  Chov živočíchov a úžitok z nich  Veľká noc  Sviatky vo svete  Cestovateľská správa o živočíchoch |
| Človek a príroda - Rastliny | Životné prostredie rastlín  Životné prejavy rastlín  Podmienky klíčenia semien rastlín  Podmienky rastu rastlín  Význam rastlinných semien  Rozširovanie semien a rastlín  Cestovateľská správa o rastlinách |
| **Výchova k manželstvu a rodičovstvu** | Človek a spoločnosť | Spomíname na prázdniny  Rok v kalendári  Pamiatka zosnulých |
| **Environmentálna výchova** | Človek a spoločnosť | Spomíname na prázdniny  Dopravné prostriedky |
| Človek a príroda **-** Neživápríroda a skúmanie  prírodných javov | Pôda Pôda a jej úrodnosť |
| Človek a príroda **-** Neživá príroda a skúmanie prírodných javov | Rozpúšťanie látok vo vode Odparovanie vody a filtrácia |

|  |  |  |
| --- | --- | --- |
|  |  | Cestovateľská správa o neživej prírode a prírodných javoch |
| Človek a príroda - Živočíchy | Rast a vývin živočíchov  Dĺžka života živočíchov  Živočíšne spoločenstvá  Spoločenstvo mravcov  Spoločenstvo včiel  Chov živočíchov a úžitok z nich  Živočíchy a rastliny ako zdroj potravy človeka |
| Človek a príroda - Rastliny | Životné prostredie rastlín  Životné prejavy rastlín  Podmienky klíčenia semien rastlín  Podmienky rastu rastlín  Význam rastlinných semien  Rozširovanie semien a rastlín |
| **Mediálna výchova** | Človek a príroda- Človek | Kostra Svaly  Záchrana ľudského života  Hasenie požiaru  Bezpečnosť a poriadok |
| Človek a príroda - Neživá príroda a skúmanie  prírodných javov | Rozpúšťanie látok vo vode Odparovanie vody a filtrácia |
| **Multikultúrna výchova** | Človek a spoločnosť | Naša krajina – Slovensko  Rok v kalendári |
| Človek a príroda - Živočíchy | Veľká noc Sviatky vo svete |
|  |  | Pamiatka zosnulých |
| **Regionálna výchova a ľudová kultúra** | Človek a spoločnosť | Spomíname na prázdniny Krajina v okolí obce  Naša krajina – Slovensko  Rok v kalendári  Pamiatka zosnulých |
| Človek a príroda- Človek | Vianoce Nový rok |
| Človek a príroda - Živočíchy | Veľká noc Sviatky vo svete |
| **Dopravná výchova** | Človek a spoločnosť | Spomíname na prázdniny  Dopravné prostriedky Bezpečnosť na ceste Ako nezablúdiť – plán  Krajina v okolí obce |
| **Ochrana života a zdravia** | Človek a spoločnosť | Bezpečnosť na ceste |
| Človek a príroda- Človek | Kostra Svaly  Záchrana ľudského života  Hasenie požiaru  Bezpečnosť a poriadok |

**Učebné osnovy sú totožné so vzdelávacím štandardom ŠVP pre príslušný predmet.**